**PROVEDBENI PLAN ORGANIZACIJE NASTAVE ZA UČENIKE OSNOVNE ŠKOLE STARIGRAD**

**na početku školske godine 2021./2022.**

1. **NASTAVA U ŠKOLI**

 Rad u školama u sadašnjim epidemiološkim uvjetima smatra se jednako sigurnim kao i boravak kod kuće te se omogućuje uključivanje svih učenika od 1. do 8. razreda u nastavni proces koji će se organizirati u školi,  uz neophodno osiguravanje fizičkog razmaka (koliko je to moguće s obzirom na razvojnu dob učenika)

 1.1.**Tko ne smije dolaziti u školu?**

Učenici i djelatnici koji imaju simptome zarazne bolesti (povišena tjelesna temperatura, kašalj, poteškoće u disanju, poremećaj osjeta njuha i okusa, grlobolja, proljev, povraćanje), kojima je izrečena mjera samoizolacije ili  imaju saznanja da su zaraženi s COVID-19.

 1.2.**Organizacija rada**

Nastava će se organizirati u jutarnjoj smjeni s početkom u:

* 7,30 sati u Područnom odjelu Tribanj Kruščica
* 8.00 sati u Matičnoj školi

U popodnevnoj smjeni s početkom u 13.30 sati.

Nastavni sat će trajati 45 minuta.

Dopunska nastava, dodatna nastava i izvannastavne aktivnosti održavat će se prema rasporedu sati, a moguće je održavanje u mješovitim grupama.

Nastava Tjelesne i zdravstvene kulture održavat će se, kad god je to moguće, na otvorenom prostoru izbjegavajući vježbe i igre koje uključuju direktan kontakt učenika.

Kod organizacije nastave Glazbene kulture treba paziti da učenici prilikom izvođenja aktivnosti pjevanja ne budu okrenuti licem u lice.

Fizički kontakt učenika iz različitih razrednih odjela treba smanjiti koliko je moguće. Svaki razredni odjel boravi u svojoj učionici u kojoj će se klupe razmjestiti na udaljenost od 1.5  metra. Učenik sjedi uvijek na istom mjestu u učionici**.**

Prolaz i boravak učenika u zajedničkim prostorijama (hodniku, toaletu) treba, koliko je to moguće, smanjiti, a prilikom korištenja zajedničkih prostora učenici moraju nositi maske.

 Učenik smije  koristiti samo svoj pribor za rad.

1. **ORGANIZACIJA PROSTORA – UČENICI I UČITELJI**

Svaki razredni odjel će imati nastavu u jednoj učionici.  Školske klupe razmiču se tako da djeca sjede na što većoj udaljenosti (po mogućnosti 1.5 m).

**RASPORED UČIONICA**

1. RAZRED - UČIONICA NA KATU

2. RAZRED – UČIONICA PRIZEMLJE (1. UČIONICA DESNO) – GLAVNI ULAZ

3. RAZRED – UČIONICA PRIZEMLJE (PREKO PUTA KUHINJE) – SPOREDNI ULAZ

4. RAZRED – UČIONICA PRIZEMLJE (KUHINJA) - SPOREDNI ULAZ

5. RAZRED – UČIONICA PRIZEMLJE (KUHINJA) – SPOREDNI ULAZ

6. RAZRED – UČIONICA NA KATU – GLAVNI ULAZ

7. RAZRED – UČIONICA PRIZEMLJE (PREKO PUTA KUHINJE) – SPOREDNI ULAZ

8. RAZRED – UČIONICA PRIZEMLJE (1. UČIONICA DESNO) – GLAVNI ULAZ

U toaletu istovremeno mogu biti tri učenika. Kako bi se izbjegle gužve kod korištenja toaleta na malom odmoru, učenike je moguće pustiti na obavljanje nužde i tijekom sata.

 2.1. **ODRŽAVANJE PROSTORA**

Prostor će se svakodnevno **dezinficirati** dva puta i to prije početka nastave i nakon završetka nastave. Dezinficirati se moraju sve korištene površine: pod, klupe, kvake, tipkovnice, konzole, slavine u kuhinji i sanitarnim čvorovima, tipke vodokotlića, daljinski upravljači, prekidači za struju, zvona na vratima… Svi koji u školu unose mobitel, moraju ga dezinficirati nakon ulaska u zgradu.

 Nakon održavanja nastave prostor se prije dezinfekcije mora **očistiti**. Učionica Informatike se dezinficira nakon svake grupe.

 Prije i nakon održavanja nastave prostor će **prozračivati** spremačica, a tijekom nastave učiteljica. Zajedničke prostorije kao što su hodnici i sanitarni čvorovi, spremačice će provjetravati dok su učenici na nastavi.

Zajednički didaktički materijali (kompas, mjerni instrumenti, glazbeni instrumenti…) koji se koriste na satu, moraju se dezinficirati nakon svakog nastavnog sata, odnosno iza svake grupe koja ga koristi.

1. **DOLAZAK UČENIKA U ŠKOLU**

U školu učenici dolaze i odlaze *sami ili organiziranim prijevozom* kao što bi dolazili da nema epidemije.

1. 1.**POSTUPANJE UČENIKA I UČITELJA PO ULASKU U ŠKOLU**

**Učitelji** pri dolasku u školu moraju dezinficirati ruke i potplate na ulazu u školu. Odmah nakon što obave mjere dezinfekcije odlaze u učionicu u kojoj imaju 1. sat, dočekuju učenike i vode računa jesu li učenici proveli mjere dezinfekcije.

U svakoj učionici bit će postavljeno sredstvo za dezinfekciju ruku.

1. **PRIJEVOZ UČENIKA**

Prijevoz učenika će biti organiziran poštujući epidemiološke mjere propisane za javni prijevoz (nošenje maske i održavanje fizičke distance) a prema redu vožnje:

**JUTARNJA SMJENA**

6.15 SATI POLAZAK IZ STARIGRADA

6.45 SATI LJUBOTIĆ

7.10 MANDALINA

7.25 DOLAZAK ISPRED ŠKOLE ( ISKRCAJ DJECE) I ODLAZAK PREMA SELINAMA

7.30 ŠIBULJINA

7.35 KRAPIĆI

7.45 POLAZAK IZ SELINA PREMA ŠKOLI

7.55 DOLAZAK ISPRED ŠKOLE I ISKCAJ DJECE

**PODRUČNI ODJEL – POVRATAK i POPODNEVNA SMJENA DOLAZAK I POVRATAK**

12.35 PONEDJELJAK-UTORAK-ČETVRTAK

11.45 SRIJEDA - PETAK

13.05 KRAPIĆI

13.12 UKRCAJ DJECE ISPRED ŠKOLE I VOŽNJA PREMA SELINAMA

13.20 UKRCAJU DJECE I VOŽNJA PREMA ŠKOLI

13.30 UKRCAJ DJECE I VOŽNJA PREMA MANDALINI

POVRATAK NAKON ISKRCAJA DJECE – PRAZAN

17.45 SRIJEDA - PETAK

18.30 PONEDJELJAK - UTORAK - ČETVRTAK

**MLIJEČNI OBROK (MARENDA)**

 Učenicima koji će primati marendu, ona će biti ostavljena na stolu ispred učionice koji će prethodno biti dezinficiran. Priprema marende vršit će se uz strogo pridržavanje epidemioloških mjera, a prema protokolu koji je donijela Škola.

1. **ZAŠTITA UČENIKA**

Nošenje maske za učenike **je *obavezno ako učenik razvije znakove bolesti*** tijekom boravka u školi, ***u javnom prijevozu*** i ***dok prolazi hodnikom* i *koristi* ostale zajedničke prostorije kao što su *toalet i knjižnica.***

***Učenici će na nastavi nositi masku samo ukoliko epidemiološka situacija na našem području bude nepovoljna, a u suglasju sa Stožerom civilne zaštite Starigrada.***

Maske ***se preporučaju učenicima s kroničnim bolestima*** (respiratornim, kardiovaskularnim, malignim, dijabetesom, imunodeficijencijama*). Odluku o nošenju maski učenicima s nekom od kroničnih bolesti donosi liječnik primarne zdravstvene zaštite*. Ovim se učenicima preporuča cijepljenje.

Učenici uz pomoć učitelja i roditelja moraju razviti rutinu **dezinfekcije ruku**. Ruke je obavezno prati i/ili dezinficirati prije ulaska u učionicu, prije jela, nakon korištenja toaleta, nakon dolaska izvana, i uvijek kada ruke izgledaju prljavo.

 Učenicima se preporučuje da nepotrebno **ne dodiruju površine i predmete**.

**MJERENJE TEPMERATURE**

**Učenik ne mora svakodnevno mjeriti tjelesnu temperaturu, niti njenu vrijednost upisivati u tablicu. Tjelesnu temperaturu treba izmjeriti svaki put prilikom znakova koji mogu upućivati na povišenu temperaturu. U slučaju povišene tjelesne temperature učenik ne dolazi  u školu, već se javlja razredniku/razrednici  i izabranom pedijatru ili obiteljskom liječniku radi odluke o testiranju na COVID-19.**

Ako učenik/učenica razvije simptome COVID-19 infekcije tijekom boravka u školi pedagog će odmah obavijestiti roditelje, koji moraju u najkraćem roku doći po dijete. Učenik/učenica će do dolaska roditelja biti zbrinut/zbrinuta u posebnoj prostoriji.

Preporuku za dolazak učenika s drugim bolestima u školu daje školski liječnik ili liječnik obiteljske medicine.

 Učenike treba poticati na fizičku distancu, higijenu ruku, ne dodirivanje usta, nosa, očiju i lica te da pri kihanju i kašljanju treba okrenuti lice od drugih osoba.

*Učenike, u školi i kod kuće, treba upozoravati da je svaki oblik ruganja ili negativnog obilježavanja učenika koji je moguće zaražen korona virusom ili zbog neke druge bolesti mora nositi masku u učionici, neprihvatljivo ponašanje i može rezultirati izricanjem pedagoške mjere.*

1. **ZAŠTITA DJELATNIKA**

Djelatnici koji nisu cijepljeni i koji nisu preboljeli COVID-19 unazad devet mjeseci obavezno mjere tjelesnu temperaturu svaki dan prije dolaska na posao te u slučaju povišene tjelesne temperature ne dolaze na posao, već se javljaju telefonom ravnatelju i izabranom liječniku obiteljske medicine.

 U slučaju povišene tjelesne temperature kod zaposlenika, ravnateljica škole će obavijestiti liječnika i postupiti prema uputama HZJZ-a.

 Učitelji su obavezni nositi maske:

*na nastavi s učenicima prema preporuci Stožera civilne zaštite, a ovisno o epidemiološkoj situaciji na našem području,*

*kod komunikacije s drugim djelatnicima,*

*kod komunikacije s roditeljima ,*

*u javnom prijevozu,*

*predmetni učitelji koji predaju u razrednoj nastavi,*

*ako ima potrebu približiti se učeniku radi pregleda uratka ili pružanja pomoći,*

*kod prolaska hodnikom.*

Djelatnici se izvan ustanove i nakon radnog vremena moraju pridržavati općih uputa socijalnog distanciranja i održavanja higijene.

1. **POMOĆNICI U NASTAVI**

U odnosu na druge učenike u razrednom odjelu i školi pomoćnik je dužan:

* Pridržavati se svih pravila fizičke udaljenosti,
* Dosljedno provoditi pojačanu osobnu higijenu,
* Poticati na pojačanu higijenu i fizički razmak svih učenika.

Pomoćnik je dužan nositi masku.

Kod pomaganja djetetu pri održavanju osobne higijene koristi jednokratne rukavice.

1. **SURADNJA S RODITELJIMA**

 Ulazak u školu prilikom pratnje djece dozvoljen je jednom od roditelja učenika s teškoćama u razvoju.

Roditeljski sastanci mogu se održavati u školi, uz poštivanje epidemioloških mjera (obavezno nošenje maske i održavanje distance).

Individualni razgovori s predmetnim učiteljima i razrednicima mogu se održavati u školi i to uz poštivanje epidemioloških mjera (obavezno nošenje maske i održavanje distance).

U Starigradu, 2. rujna 2021. godine

 Ravnateljica:

Jadranka Marasović, dipl. pedagog